USLOVI KORIŠTENJA

1. Uslovima korištenja mobilne aplikacije ePosteSrpske (u daljem tekstu: Uslovi) uređuju se međusobni odnosi u vezi sa korištenjem usluge online plaćanja režijskih računa između Pošta Srpske a.d. Banja Luka (u daljem tekstu Pošte Srpske) i korisnika usluge.
2. U okviru uslova korištenja definisan je cjenovnik korištenja usluge online plaćanja režijskih računa, koji je dostupan [ovdje](Cjenovnik.docx).
3. Osnovni uslovi za korištenje usluge online plaćanja režijskih računa putem aplikacije ePosteSrpske su da:
* Korisnik posjeduje mobilni telefon,
* Ima pristup internetu (putem WiFi ili mobilne mreže).
1. Korištenje mobilne aplikacije ePosteSrpske omogućava se svim korisnicima usluga Pošta Srpske, kao i drugim korisnicima režijskih usluga u Republici Srpskoj, a nalaze se bilo gdje u svijetu.
2. Pošte Srpske neće biti odgovorne za bilo koju štetu koja nastane kao posljedica prekida internet konekcije prilikom korištenja usluge mobilne aplikacije ePosteSrpske.
3. Korisnik je u obavezi da poštuje pozitivne pravne propise i međunarodno pravo u pogledu zaštite autorskih prava i prava industrijskog vlasništva.
4. Zabranjeno je svako neovlašteno iskorištavanje usluge mobilne aplikacije ePosteSrpske u bilo koju svrhu osim za ličnu upotrebu.
5. U slučaju da usljed ponašanja korisnika dođe do pokretanja bilo kakvog postupka pred pravosudnim i drugim nadležnim organima, korisnik je u obavezi da preuzme cjelokupnu odgovornost za učinjenu povredu autorskih prava i prava industrijske svojine i da Poštama Srpske nadoknadi cjelokupnu štetu prouzrokovanu u vezi sa tim.
6. Pošte Srpske nisu odgovorne za štetu koja može nastati korisniku i/ili trećem licima zbog neovlašćenog korišćenja platne kartice odnosno bilo koje zloupotrebe iste, uključujući krađu, korišćenje bez znanja vlasnika platne kartice i sl. i u navedenim slučejevima Pošte Srpske neće izvršiti povrat uplaćenih sredstava.
7. Pošte Srpske nisu odgovorne za postupanje Banke izdavaoca platne kartice i bilo kakav vid štete koju korisnik pretrpi u vezi sa uslugama te Banke ili uslova korišćenja njenih usluga.
8. Pošte Srpske nisu odgovorne za postupanje Banke ili bilo kakvu štetu koju korisnik pretrpi u vezi sa uslugama Banke, a koji su u odgovornosti Banke.
9. Sva pitanja vezano za rad aplikacije, plaćanje računa ili bilo kakve korisničke podrške, molimo Vas da proslijedite direktno putem profila na mobilnoj aplikaciji ili putem E-maila epostesrpske@postesrpske.com.
10. Pošte Srpske zadržavaju pravo da u skladu sa važećim zakonskim i podzakonskim propisima izmijeni ove Uslove korišćenja, o čemu će na odgovarajući način obavještavati korisnika.